14. 9. 89 De Europæiske Fællesskabers Tidende Nr. C 236/5 
II 
(Forberedende retsakter) 
KOMMISSIONEN 
Revideret forslag til Rådets direktiv om oprettelse af et indre marked for teletjenester gennem 
implementering af ONP (Open Network Provision — tilrådighedsstillelse af åbne net) 
KOM(89) 325 endelig udg. — SYN 187 
(Forelagt af Kommissionen den 1. august 1989) 
(89/C 236/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen ('), 
i samarbejde med Europa-Parlamentet (2), 
under henvisning til udtalelse fra Det Økonomiske og 
Sociale Udvalg (3), og 
ud fra følgende betragtninger: 
1. I artikel 8A i Traktaten hedder det, at det indre 
marked indebærer et område uden indre grænser 
med fri bevægelighed for tjenesteydelser i overens­
stemmelse med de øvrige bestemmelser i Traktaten; 
2. Kommissionen har forelagt en Grønbog om Etable­
ring af et Fælles Marked for Teletjenester og -udstyr 
(KOM(87) 290), dateret den 30. juni 1987, og en 
meddelelse om virkeliggørelse af målene i Grøn­
bogen inden 1992 (KOM(88) 48), dateret den 9. 
februar 1988; 
3. Rådet vedtog den 30. juni 1988 en resolution om 
etablering af et fælles marked for teletjenester og 
-udstyr inden 1992 (4); 
(') EFT nr. C 39 af 16. 2. 1989, s. 8. 
(2) Udtalelse af 26. maj 1989 (endnu ikke offentliggjort i De 
Europæiske Fællesskabers Tidende). 
O EFT nr. C 159 af 26. 6. 1989, s. 37. 
(4) EFT nr. C 257 af 4. 10. 1988, s. 1. 4. i betragtning af de forhindringer, de indbyrdes 
modstridende love, regulativer eller administrative 
procedurer i medlemsstaterne repræsenterer, kan et 
EF-dækkende marked for teletjenester kun fuldt ud 
realiseres ved, at der hurtigt indføres harmoniserede 
principper og bestemmelser for tilrådighedsstillelsen 
af åbne net (ONP), således at en lang række tvis­
temål og langvarige konflikter kan undgås, specielt 
hvad angår grænseoverskridende tilrådighedsstillelse 
af tjenester; 
5. de forskellige forhold og de tekniske og administra­
tive hindringer, der gør sig gældende i medlemssta­
terne, betyder, at denne målsætning bør opdeles i 
flere faser; 
6. bestemmelserne for tilrådighedsstillelse af åbne net 
(ONP) skal være i overensstemmelse med visse prin­
cipper og må ikke indskrænke adgangen til net eller 
tjenester, medmindre det sker ud fra hensyn til 
almenhedens interesse, i det følgende benævnt »ufra­
vigelige hensyn«; 
7. ved fastlæggelsen og fortolkningen af sådanne prin­
cipper og ufravigelige hensyn må der tages fuldt 
hensyn til, at enhver form for indskrænkning af 
retten til at stille tjenester til rådighed i medlemssta­
terne og mellem disse indbyrdes skal begrundes 
objektivt, skal opfylde proportionalitetsprincippet og 
ikke må være for vidtgående i forhold til målsæt­
ningen; 
8. der må ikke på grundlag af ONP-bestemmelserne 
indføres yderligere restriktioner i brugen af det 
offentlige telenet og/eller de offentlige teletjenester 
ud over restriktioner, der er hjemlet i udøvelsen af 
eksklusive eller særlige rettigheder, som medlemssta­
terne har tildelt, og som er i overensstemmelse med 
fællesskabslovgivningen; 
Nr. C 236/6 De Europæiske Fællesskabers Tidende 14. 9. 89 
9. oprettelsen af et åbent fælles marked for teletjenester 
og -udstyr er forenelig med, at teleadministratio­
nerne bevarer deres eneret eller særlige rettigheder 
med hensyn til etablering og drift af netinfrastruk­
turen og levering af et begrænset antal basale 
tjenester, så længe eneretten betragtes som en afgø­
rende forudsætning for at tilgodese hensynet til 
deres offentlige servicefunktion; 
10. dette gælder navnlig for taletelefoni; 
11. der må desuden lægges særlig vægt på tilrådigheds-
stillelse af telextjenesten og pakke- og kredsløbsko­
blet datatransmission samt ikke mindst rent gensalg 
af kapacitet til datatransmission; 
12. rent gensalg af kapacitet består i kommercielt drevet 
offentligt tilgængelig fremføring af data gennem 
lejede kredsløb tilbudt som en særskilt tjeneste, hvor 
der kun sker opkobling, behandling, lagring eller 
protokolkonvertering i det omfang, der er nødven­
digt for tidstro transmission til og fra det offentlige 
koblede net; 
13. fordelene ved at opretholde eneret eller særlige 
rettigheder, hvor sådanne endnu findes, må omhyg­
geligt afvejes mod de af teleadministrationernes 
forpligtelser, der bibeholdes, og mod de restrik­
tioner, dette kan indebære for abonnenternes nuvæ­
rende og fremtidige anvendelse af nettet, det være 
sig til eget brug, fælles brug eller tilrådighedsstillelse 
for andre; 
14. den detaljerede formulering af harmoniserede 
bestemmelser for tilrådighedsstillelse af åbne net bør 
ske trinvis efter høring af medlemsstaterne, telesel­
skaberne og andre berørte parter, og navnlig med 
bistand fra et rådgivende udvalg, som skal høre 
repræsentanter for teleselskaberne, brugerne, forbru­
gerne, fabrikanterne og tjenesteleverandørerne; 
15. ved fastlæggelsen af harmoniserede bestemmelser for 
tilrådighedsstillelse af åbne net må alle berørte parter 
kunne bidrage, og der bør derfor afsættes et 
passende langt tidsrum til at indhente kommentarer; 
16. ved fastlæggelsen af harmoniserede tekniske grænse­
flader og tilslutningsvilkår for hele EF må der bygges 
på fælles tekniske specifikationer baseret på interna­
tionale standarder og specifikationer; \7. arbejdet på dette område må ske inden for de 
rammer, der er afstukket med Rådets direktiv 
83/189/EØF af 28. marts 1983 om en informations­
procedure med hensyn til tekniske standarder og 
forskrifter O, ændret ved direktiv 88/182/EØF (2), 
Rådets direktiv 86/361/EØF af 24. juli 1986 om 
første fase af den gensidige anerkendelse af typegod­
kendelser af teleterminaludstyr (3) samt anden rele­
vant fællesskabslovgivning og Rådets beslutning 
87/95/EØF af 22. december 1986 om standardise­
ring inden for informationsteknologi og telekommu­
nikation ("); 
18. med den formelle godkendelse den 12. februar 1988 
af vedtægterne og den tilhørende interne forret­
ningsorden for Det Europæiske Institut for Telestan­
darder (ETSI) er der etableret en ny mekanisme for 
udarbejdelse af europæiske telestandarder; 
19. i sin resolution af 27. april 1989 (5) gav Rådet udtryk 
for støtte til ETSI's arbejde og opfordrede Kommis­
sionen til at bidrage til en sammenhængende udvik­
ling af ETSI og til at yde institutionen støtte, navnlig 
i forbindelse med planlægningen af det arbejde, der 
vedrører behovene inden for Fællesskabets telekom­
munikationspolitik; 
20. de generelle retningslinjer, som er blevet fastlagt 
sammen med den fælles europæiske standardiserings-
institution CEN/CENELEC, giver mulighed for 
fremover at overlade det specialiserede tekniske 
harmoniseringsarbejde til disse organer; 
21. et væsentligt element i det generelle koncept bag 
ONP er, at der for hele Fællesskabet fastlægges og 
indføres klare harmoniserede netterminerings-
punkter, således at der kan etableres en fysisk græn­
seflade mellem netinfrastrukturerne og brugernes og 
andre tjenesteleverandørers udstyr; 
22. Kommissionens direktiv 88/301/EØF af 16. maj 
1988 om konkurrence på teleterminalmarkederne (6) 
pålægger medlemsstaterne pligt til at sikre, at alle 
brugere, der anmoder herom, får adgang til termine-
ringspunkter i det offentlige net inden for et rimeligt 
tidsrum; 
23. det endelige sigte med realiseringen af et indre 
marked for teletjenester må være at fastslå, at en 
tjeneste frit kan stilles til rådighed i hele Fælles-
;*) EFT nr. L 109 af 26. 4. 1983, s. 8. 
;2) EFT nr. L 81 af 26. 3. 1988, s. 75. 
;3) EFT nr. L 217 af 5. 8. 1986, s. 21. 
;4) EFT nr. L 36 af 7. 2. 1987, s. 31. 
;5) EFT nr. C 117 af 11. 5. 1989, s. 1. 
;6) EFT nr. L 131 af 27. 5. 1988, s. 73. 
14. 9. 89 De Europæiske Fællesskabers Tidende Nr. C 236/7 
skabet, når blot én medlemsstat har godkendt den 
eller taget den i lovlig anvendelse; 
24. dette forudsætter, at procedurerne for godkendelse 
af tilrådighedsstillelsen af tjenester i de tilfælde, hvor 
der er krav herom, underkastes gensidig anerken­
delse; 
25. gensidig anerkendelse af de krævede godkendelses­
procedurer afhænger af, hvor store fremskridt der 
gennem trinvis implementering af ONP gøres med 
harmonisering af bestemmelserne for tilrådighedsstil-
lelse af tjenester; 
26. i sin resolution af 30. juni 1988 om etablering af et 
fælles marked for teletjenester og -udstyr inden 1992 
slog Rådet fast, at det er et politisk hovedmål, at de 
eksterne aspekter af Fællesskabets foranstaltninger 
inden for telekommunikation fuldt ud tages i 
betragtning; 
27. i overensstemmelse med Rådets afgørelse af 28. 
november 1988 har medlemsstaterne i forbindelse 
med undertegnelsen af slutakterne til Telefon- og 
Telegrafadministrationernes Verdenskonference 
(WATTC-88) afgivet en fælles erklæring om, at de 
vil bringe de internationale telebestemmelser i anven­
delse i overensstemmelse med deres forpligtelser i 
henhold til EØF-Traktaten; 
28. Fællesskabet tillægger det overordentlig stor betyd­
ning, at der sker en fortsat vækst i de grænseover­
skridende teletjenester, at teletjenester, der leveres af 
selskaber eller personer, der er hjemmehørende i en 
EF-medlemsstat, bidrager til at skabe vækst på 
EF-markedet, og at tjenesteleverandører fra Fælles­
skabet får øget fodfæste på tredjelandes markeder. 
Det vil derfor være nødvendigt i forbindelse med 
udarbejdelsen af særdirektiver at sikre, at der tages 
behørigt hensyn til disse mål, således at man når 
frem til en situation, hvor der i takt med åbningen af 
EF-markedet for teletjenester samtidig sker en 
åbning af andre markeder, hvor dette er rimeligt; 
dette kan opnås enten inden for rammerne af multi­
laterale forhandlinger i GATT's regi, hvilket er det 
foretrukne, eller i bilaterale forhandlinger mellem 
Fællesskabet og tredjelande; 
29. i dette direktiv er der ikke taget stilling til formidling 
og distribution af tv-programmer via telekommuni­
kationsinfrastrukturer, herunder kabel-tv-net, som 
kræver særlige overvejelser; 30. i dette direktiv er der ikke taget stilling til satellit­
kommunikation; herom hedder det i Rådets resolu­
tion af 30. juni 1988, at der bør udarbejdes en fælles 
holdning; 
31. i løbet af 1992 undersøger Rådet — på grundlag af 
en rapport, som Kommissionen skal forelægge for 
Rådet og Europa-Parlamentet — i overensstemmelse 
med artikel 100B i Traktaten — hvilke virkninger 
endnu ikke harmoniserede bestemmelser for tilslut­
ning til teletjenester har på det indre teletjenestemar­
keds funktion, og hvorvidt der er behov for at åbne 
dette marked yderligere op — 
UDSTEDT FØLGENDE DIREKTIV: 
Artikel 1 
Ved dette direktiv fastlægges harmoniserede bestem­
melser for åben og effektiv adgang til og anvendelse af 
de offentlige telenet og i givet fald de offentlige teletje­
nester som defineret i artikel 2. 
Bestemmelserne tager sigte på at lette adgangen til at 
stille tjenester til rådighed via de offentlige telenet 
og/eller de offentlige teletjenester i medlemsstaterne og 
mellem disse indbyrdes. Dette gælder navnlig for 
tjenester, der stilles til rådighed af selskaber eller 
personer, der er hjemmehørende i en anden 
EF-medlemsstat end den, hvori det selskab eller den 
person, tjenesten er rettet til, er hjemmehørende. 
Artikel 2 
I dette direktiv forstås ved: 
1. »teleselskaber« offentlige eller private virksomheder, 
som af en medlemsstat har fået tildelt særlige eller 
eksklusive rettigheder med henblik på etablering af 
offentlige telenet og i givet fald levering af offentlige 
teletjenester. 
De i bilag I anførte virksomheder opfylder disse 
kriterier. Efter høring af det i artikel 9 omhandlede 
udvalg ændrer Kommissionen bilag I med henblik på 
— at slette i bilag I anførte virksomheder, som ikke 
længere opfylder ovennævnte kriterier, eller 
— at tilføje virksomheder, der har fået tildelt 
særlige eller eksklusive rettigheder, og som 
opfylder disse kriterier 
Nr. C 236/8 De Europæiske Fællesskabers Tidende 14. 9. 89 
2. »særlige eller eksklusive rettigheder« rettigheder, som 
en medlemsstat eller en offentlig myndighed ved 
lovgivning eller tilladelse tildeler én eller flere offent­
lige eller private virksomheder, således at levering af 
en tjeneste eller varetagelse af en bestemt aktivitet 
forbeholdes disse virksomheder 
3. »offentligt telenet« den offentlige telekommunika­
tionsinfrastruktur, der giver mulighed for at trans­
mittere signaler mellem bestemte netterminerings-
punkter ved hjælp af trådforbindelse, radiobølger, 
optiske medier eller andre elektromagnetiske medier 
4. »offentlige teletjenester« tjenester, der tilbydes af tele­
selskaber, og som helt eller delvis består i transmis­
sion og rutning af signaler gennem det offentlige 
telenet ved hjælp af telekommunikationsteknik, dog 
med undtagelse af radio- og tv-spredning 
5. »nettermineringspunkter« hele det kompleks af fysiske 
forbindelser og tekniske adgangsspecifikationer, der 
hører til det offentlige telenet, og som er nødvendige 
for tilslutning til det offentlige net og effektiv 
kommunikation gennem dette 
6. »ufravigelige hensyn« ikke-økonomiske hensyn til 
almenhedens interesse, der kan foranledige en 
medlemsstat til at regulere tilrådighedsstillelsen af 
teletjenester. Nettets driftssikkerhed og integritet, 
samt i begrundede tilfælde driftskompatibilitet 
mellem tjenester og databeskyttelse, udgør sådanne 
hensyn 
7. »taletelefoni« kommercielt drevet offentligt tilgæn­
gelig direkte tidstro fremføring af tale samt opko­
bling heraf til og fra termineringspunkter i det 
offentlige koblede net, hvorved brugeren har 
mulighed for ved hjælp af udstyr tilkoblet et netter-
mineringspunkt at kommunikere med et andet termi-
neringspunkt 
8. »pakke og kredsløbskoblet datatransmission« kommer­
cielt drevet offentligt tilgængelig direkte fremføring 
af data til og fra termingeringspunkter i det offent­
lige koblede net, hvorved brugeren har mulighed for 
ved hjælp af udstyr tilkoblet et nettermineringspunkt 
at kommunikere med et andet termineringspunkt grundlag af de relevante CCITT-rekommandation til 
og fra termineringspunkter i det offentlige koblede 
net, hvorved brugeren har mulighed for ved hjælp af 
udstyr tilkoblet et nettermineringspunkt at kommu­
nikere med et andet termineringspunkt 
10. »bestemmelser for tilrådighedsstillelse af åbne net« de i 
henhold til bestemmelserne i dette direktiv harmoni­
serede bestemmelser, der vedrører effektiv tilslutning 
til og brug af offentlige telenet og i givet fald offent­
lige teletjenester (i det følgende benævnt 
»ONP-bestemmelser«). 
ONP-bestemmelserne kan bl.a. omfatte harmonise­
rede bestemmelser for: 
— tekniske grænseflader, herunder i givet fald defi­
nition og implementering af netterminerings­
punkter 
— brugsvilkår, herunder i givet fald adgang til 
frekvenser 
— takstprincipper. 
ONP-bestemmelserne gælder for effektiv tilslutning 
til og brug af offentlige telenet og offentlige 
teletjenester, der retligt eller faktisk stilles til 
rådighed under de i stk. 1 definerede teleselskabers 
monopol eller med disse som hovedleverandør, 
uanset om dette sker af ét teleselskab alene eller at 
flere teleselskaber i fællesskab. 
De områder, ONP-bestemmelserne skal gælde for, 
fastsættes i artikel 4 
11. »tekniske specifikationer«, »standarder« og »terminal­
udstyr« de definitioner heraf, som er fastsat i artikel 
2 i direktiv 86/361/EØF. 
Artikel 3 
1. ONP-bestemmelserne skal være i overensstemmelse 
med en række grundlæggende principper. Disse prin­
cipper er, at: 
— bestemmelserne skal være baseret på objektive krite­
rier 
9. »telextjeneste« kommercielt drevet offentligt tilgæn­
gelig direkte fremføring af telexmeddelelser på — bestemmelserne skal være gennemsigtige og på 
passende måde offentliggøres 
14. 9. 89 De Europæiske Fællesskabers Tidende Nr. C 236/9 
— bestemmelserne skal sikre lige adgang til tjenester og 
må ikke være diskriminerende, i overensstemmelse 
med fællesskabslovgivningen. 
2. ONP-bestemmelserne må ikke begrænse adgangen 
til offentlige telenet eller offentlige teletjenester, 
undtagen af grunde, der bygger på ufravigelige hensyn 
inden for rammerne af fællesskabslovgivningen. Disse 
ufravigelige hensyn er: 
— netdriftssikkerhed 
— sikring af nettets integritet 
— i begrundede tilfælde driftskompatibilitet mellem 
tjenester 
— i begrundede tilfælde databeskyttelse. 
Desuden finder de generelle bestemmelser for tilkobling 
af terminaludstyr til nettet anvendelse. 
3. Der må ikke på grundlag af ONP-bestemmelserne 
indføres yderligere restriktioner i brugen af det offentlige 
telenet og/eller de offentlige teletjenester ud over 
restriktioner, der er hjemlet i udøvelsen af eksklusive 
eller særlige rettigheder, som medlemsstaterne har tildelt, 
og som er i overensstemmelse med fællesskabslovgiv­
ningen. 
4. Rådet supplerer på forslag af Kommissionen i 
henhold til artikel 100A i Traktaten efter behov de i 
henhold til stk. 1 og 2 opstillede lister. 
5. De nærmere vilkår for, hvorledes de ufravigelige 
hensyn bringes i anvendelse, navnlig med hensyn til 
driftskompatibilitet mellem tjenester og databeskyttelse, 
fastsættes i givet fald af Kommissionen efter høring af 
det i artikel 9 omhandlede rådgivende udvalg. Ved 
databeskyttelse forstås beskyttelse af personlige oplys­
ninger, iagttagelse af fortrolighed med fremført og/eller 
lagret tale- og datamateriale samt beskyttelse af privatli­
vets fred. 
Artikel 4 
1. Fastlæggelsen af ONP-bestemmelserne sker 
etapevis efter den nedenfor beskrevne fremgangsmåde. 
2. ONP-bestemmelserne vedrører de i henhold til 
bilag II udvalgte områder. 
Bilag II suppleres efter behov af Rådet, der træffer afgø­
relse på forslag af Kommissionen i henhold til artikel 
100A i Traktaten. 
3. Kommissionen udarbejder årligt efter høring af det 
i artikel 9 omhandlede udvalg en liste over prioriterede 
områder. 4. For de udvalgte prioriterede områder skal Kommis­
sionen: 
1. efter høring af det i artikel 9 omhandlede udvalg 
udføre en detaljeret analyse på grundlag af en fast 
tidsplan og udarbejde en rapport om denne analyse 
2. på grundlag af rapporten om denne analyse, under 
hensyntagen til de kommentarer, der fremsættes 
inden for den i artikel 5, stk. 1, fastsatte tidsfrist, og 
på grundlag af det generelle standardiseringsprogram 
for den informationsteknologiske sektor i givet fald 
anmode Det Europæiske Institut for Telestandarder 
(ETSI) om inden for en bestemt frist at udarbejde 
europæiske standarder under behørig hensyntagen til 
det internationale standardiseringsarbejde som basis 
for harmoniserede tekniske grænseflader og/eller 
tjenestefaciliteter, hvor dette er påkrævet. Instituttet 
koordinerer navnlig dette arbejde med den fælles 
europæiske standardiseringsinstitution CEN/ 
CENELEC 
3. udarbejde ONP-bestemmelser på grundlag af artikel 
3 og de punkter, der er anført i ONP-reference-
rammen i bilag III. 
Artikel 5 
1. Kommissionen giver ved offentliggørelse af en 
meddelelse i De Europæiske Fællesskabers Tidende alle 
berørte parter lejlighed til at fremsætte kommentarer til 
de rapporter, der udarbejdes i henhold til artikel 4, stk. 
4, nr. 1. Kommentarer skal kunne fremsættes tre 
måneder, regnet fra meddelelsens publiceringsdato. 
2. En reference til europæiske standarder, der udar­
bejdes som basis for harmoniserede tekniske grænse­
flader og/eller tjenestefaciliteter til ONP i henhold til 
artikel 4, stk. 4, nr. 2, og som accepteres af Kommis­
sionen, offentliggøres i De Europæiske Fællesskabers 
Tidende. Medlemsstaterne betragter sådanne standarder 
som egnede som ONP-bestemmelser og går ud fra den 
antagelse, at en tjenesteleverandør, der overholder stan­
darderne, opfylder de relevante ufravigelige hensyn. 
Artikel 6 
Efter afslutning af procedurerne i artikel 4 og 5 vedtager 
Rådet på forslag af Kommissionen i henhold til artikel 
100A i Traktaten detaljerede direktiver om fastsættelse af 
ONP-bestemmelser for hvert område, bl.a. vedrørende: 
— frister for gennemførelsen af harmoniserede tekniske 
grænseflader og/eller tjenestefaciliteter, hvor dette er 
påkrævet, herunder implementering af harmoniserede 
nettermineringspunkter under hensyn til markedsef-
terspørgslen 
Nr. C 236/10 De Europæiske Fællesskabers Tidende 14. 9. 89 
— de nærmere enkeltheder i de harmoniserede brugs­
vilkår 
— de nærmere enkeltheder i de harmoniserede takst­
principper 
og andre relevante aspekter. 
Artikel 7 
1. Afhængigt af, hvor hurtigt harmoniseringen af 
bestemmelserne gennem oprettelsen af ONP i henhold til 
procedurerne i artikel 4, 5 og 6 forløber, vedtager Rådet 
på forslag af Kommissionen i henhold til artikel 100A i 
Traktaten foranstaltninger med nærmere angivelse af, 
under hvilke betingelser der kan sikres gensidig anerken­
delse af anmeldelses- og/eller godkendelsesprocedurerne 
for tilrådighedsstillelse af tjenester via de offentlige 
telenet, hvor en sådan anmeldelse eller godkendelse 
kræves af medlemsstaterne. 
Ved foranstaltningerne bortfalder ethvert krav om yder­
ligere anmeldelse eller godkendelse af en tjeneste i de 
øvrige medlemsstater, når denne produceres lovligt i én 
medlemsstat. 
2. Med henblik herpå vedtager Rådet på forslag af 
Kommissionen i henhold til artikel 100A i Traktaten 
efter behov foranstaltninger til harmonisering af anmel­
delses- og/eller godkendelsesprocedurerne. 
3. Som fastsat i artikel 8C i Traktaten kan der ved 
udarbejdelsen af disse forslag i fornødent omfang frem 
til udgangen af 1992 tages hensyn til den indsats, der 
inden for økonomier på forskellige udviklingstrin må 
gøres i den periode, hvori de i stk. 1 og 2 omhandlede 
harmoniserede bestemmelser og anmeldelses- og godken­
delsesordninger etableres. 
Artikel 8 
I løbet af 1992 undersøger Rådet på grundlag af en 
rapport, som Kommissionen forelægger for Rådet og 
Europa-Parlamentet, samtlige bestemmelser for tilslut­
ning til teletjenester, der endnu ikke er blevet harmoni­
seret, hvilke virkninger disse bestemmelser har på det 
indre teletjenestemarkeds funktion, og hvorvidt der er behov for at åbne dette marked yderligere op i overens­
stemmelse med fællesskabsretten set på baggrund af den 
teknologiske udvikling og i henhold til den procedure, 
der er fastlagt i artikel 100B i Traktaten. 
Artikel 9 
1. Kommissionen bistås af et udvalg af rådgivende 
karakter, der består af repræsentanter for medlemssta­
terne, og som har Kommissionens repræsentant som 
formand; udvalget hører repræsentanter for teleselska­
berne, brugerne, forbrugerne, fabrikanterne og tjeneste­
leverandørerne. 
2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for 
en frist, som formanden kan fastsætte under hensyntagen 
til det pågældende spørgsmåls hastende karakter, i givet 
fald ved afstemning. 
3. Udtalelsen optages i mødeprotokollen; derudover 
har hver medlemsstat ret til at anmode om, at dens hold­
ning indføres i mødeprotokollen. 
4. Kommissionen tager størst muligt hensyn til 
udvalgets udtalelse. Den underretter udvalget om, hvor­
ledes den har taget hensyn til dets udtalelse. 
Artikel 10 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 31. december 1990. De under­
retter straks Kommissionen herom. 
De i henhold til første afsnit vedtagne bestemmelser skal 
indeholde en udtrykkelig henvisning til dette direktiv. 
2. Medlemsstaterne meddeler Kommissionen de natio­
nale retsforskrifter, som de udsteder på det område, der 
er omfattet af dette direktiv. 
Artikel 11 
Dette direktiv er rettet til medlemsstaterne. 
14. 9. 89 De Europæiske Fællesskabers Tidende Nr. C 
BILAG I 
Organer, der opfylder kriterierne i artikel 2, stk. 1 
Belgien 
Régie des Télégraphes et des Téléphones / 
Regie van Telegrafie en Telefonie (RTT) 
Danmark 
Kjøbenhavns Telefon Aktieselskab 
Jydsk Telefon 
Fyns Kommunale Telefonselskab 
Post- og Telegrafvæsenet 
Statens Teletjeneste 
Forbundsrepublikken Tyskland 
Deutsche Bundespost — Telekom 
Frankrig 
Direction Générale des Télécommunications 
(France Télécom) 
Transpac 
Grækenland 
Hellenic Télécommunications Organization SA 
(OTE) 
Irland 
Telecom Eireann Italien 
Amministrazione delle Poste e delle Telecommu-
nicazioni 
Azienda di Stato per i Servizi Telefonici 
Societå Italiana per l'Esercizio Telefonico SpA 
Italcable 
Telespazio SpA 
Luxembourg 
Administration des Postes et des Télécommunica­
tions 
Nederlandene 
PTT Telecommunicatie BV 
Portugal 
Correios e Telecomunicacoes de Portugal 
Telefones de Lisboa e Porto 
Companhia Portuguesa Radio Marconi 
Spanien 
Telefonica SA 
Det Forenede Kongerige 
British Télécommunications plc (BT) 
Mercury Communications Ltd 
City of Kingston-Upon-Hull 
BILAG II 
Områder, for hvilke der kan fastlægges ONP-bestemmelser i henhold til artikel 4, stk. 2 
ONP-bestemmelser vedrører områder, der har central betydning for en effektiv tilslutning til og brug af 
offentlige telenet og/eller offentlige teletjenester, for hvilke der er tildelt — eller kan tildeles — eksklusive 
eller særlige rettigheder i overensstemmelse med fællesskabslovgivningen, og/eller for hvilke tildelingen af 
eksklusive eller særlige rettigheder til den offentlige netinfrastruktur har væsentlig betydning for, at offent­
lige teletjenester mest optimalt kan gøres offentligt tilgængelige. 
Ud fra ovennævnte kriterier udvælges områderne fra nedenstående liste: 
1. lejede kredsløb 
2. pakke- og kredsløbskoblet datatransmission 
3. ISDN (Integrated Services Digital Network — det tjenesteintegrerede digitalnet) 
4. taletelefoni 
5. nye former for tilslutning til lokalnetinfrastrukturer, herunder tilslutning på visse vilkår til kredsløb, der 
forbinder abonnentinstallationer med det offentlige nets centraler, uden forstyrrelse af den basale 
tjeneste, for hvilken denne tilslutning stilles til rådighed (f.eks. telefoni, telex) 
6. telex 
7. mobile tjenester, hvor dette er relevant 
8. bredbåndsnetressourcer, afhængigt af fremskridtet med definitionsarbejdet og den teknologiske udvik­
ling. 
Nr. C 236/12 De Europæiske Fællesskabers Tidende 14. 9. 89 
BILAG III 
(tidligere bilag IV) 
Referenceramme for udarbejdelse af ONP-bestemmelser i henhold til artikel 4, stk. 4, nr. 3 
Ved fastlæggelsen af ONP-bestemmelser skal følgende referenceramme overholdes: 
1. Fastlæggelse af harmoniserede tekniske grænseflader og tjenestefaciliteter 
Hvad angår ONP-bestemmelserne skal følgende tages i betragtning ved fastlæggelsen af de tekniske 
grænseflader ved passende nettermineringspunkter: 
— hvad angår allerede eksisterende tjenester, skal de nugældende grænseflader fortsat finde anvendelse. 
Disse grænseflader kan eventuelt videreudvikles med henblik på supplerende funktioner 
— hvad angår helt nye tjenester, bør de nugældende grænseflader også finde anvendelse i det omfang, 
dette er gennemførligt. Hvor de nugældende grænseflader ikke er egnede, kan der ske en videreud­
vikling heraf, eller der kan specificeres nye grænseflader 
— hvad angår tjenester og net, der endnu ikke er indført, men for hvilke der allerede er igangsat et 
standardiseringsprogram, bør der ved specificeringen af nye grænseflader tages hensyn til 
ONP-bestemmelserne. 
ONP-bestemmelserne skal så vidt muligt være på linje med de CCITT- og CEPT-rekommandationer, 
der er under udarbejdelse. 
Arbejdet på dette område skal foregå inden for de rammer, der er afstukket med Rådets direktiv 
83/189/EØF om en informationsprocedure med hensyn til tekniske standarder og forskrifter, Rådets 
direktiv 86/361 /EØF om første fase af den gensidige anerkendelse af typegodkendelser af teleterminal­
udstyr (') og Rådets beslutning 87/95/EØF om standardisering inden for informationsteknologi og tele­
kommunikation. 
Arbejdet skal omfatte en fuld definition af nettermineringspunkter, hvor sådanne er nødvendige og ikke 
allerede er omfattet af passende procedurer andetsteds. 
De tjenester, der tilbydes under ONP, skal generelt frembyde større anvndelsesmuligheder end allerede 
eksisterende tjenester. Supplerende faciliteter bør derfor om nødvendigt identificeres. 
Sådanne supplerende ONP-faciliteter kan klassificeres som: 
— standardfaciliteter, hvis de stilles til rådighed i forbindelse med en specifik grænseflade og er 
medregnet i standardtaksten 
— ekstrafaciliteter, hvis de kan fås som en ekstra valgmulighed i forbindelse med en specifik 
ONP-tjeneste, og der gælder en særskilt takst herfor. 
I arbejdet indgår udarbejdelse af forslag til tidsplaner for indførelse af grænseflader og tjenestefaciliteter 
under hensyntagen til de for telenet og -tjenester gældende forhold i Fællesskabet. 
2. Fastlæggelse af harmoniserede brugsvilkår 
I brugsvilkårene fastsættes i fornødent omfang, på hvilke vilkår der kan opnås tilslutning til og tilrådig-
hedsstillelse af tjenester. 
Brugsvilkårene kan bl.a. angive følgende forhold: 
— maksimal tilrådighedsstillelsestid (leveringstid) 
— mindste kontraktperiode 
(') Og al senere fællesskabslovgivning på området. 
14. 9. 89 De Europæiske Fællesskabers Tidende Nr. C 236/13 
— tjenestens kvalitet, herunder bl.a.: 
— disponibilitet 
— gennemsnitlig reparationstid 
— transmissionskvalitet 
— vedligehold og fejlrapportering, herunder bl.a.: 
— adgang til netvedligeholdelsesfaciliteter 
— adgang til netdiagnosticeringsfaciliteter 
— adgang til netfejlrapporteringsfaciliteter 
— betingelser for gensalg af kapacitet 
— betingelser for sambenyttelse 
— betingelser for tredjepartsbrug 
— betingelser for sammenkobling med offentlige og private net. 
I brugsvilkårene kan der fastlægges vilkår for adgangen til bestemte frekvenser samt foran­
staltninger til beskyttelse af personlige oplysninger og iagttagelse af fortrolighed med trans­
aktioner. 
3. Fastlæggelse af harmoniserede takstprincipper 
For at brugere og leverandører af konkurrerende tjeneste kan få fri og lige adgang til netressourcer og 
-tjenester, kræves der klare takstprincipper. Takstprincipperne må baseres på de generelle principper, 
der gælder for ONP: 
— taksterne skal baseres på objektive kriterier og må ikke direkte eller indirekte tvinge brugerne til at 
foretage urimelige køb eller føre til urimelige salgspriser. Taksterne skal være omkostningsægte 
— taksterne skal være gennemsigtige og skal offentliggøres. Hvad angår de enkelte tjenesteelementer 
skal der i tilstrækkeligt omfang være fastsat særskilte takster, således at det undgås, at brugerne 
pålægges forpligtelser eller afgifter, som er uden forbindelse med den tjeneste, der ønskes benyttet. 
Således skal specifikke net- eller tjenestefaciliteter faktureres separat i forhold til faktureringen for 
fremføringen via nettet (bærefunktionen) 
— taksterne må ikke være diskriminerende og skal sikre ens behandling. 
Specifikke afgifter for adgang til netressourcer eller -tjenester skal være begrundet i objektive kriterier, 
bl.a. en rimelig fordeling af de samlede omkostninger, brugen af ressourcerne resulterer i. 
Der kan fastsættes differentierede takster for at tage højde for overskudstrafik i spidsbelastningsperioder 
og mangel på trafik i lavt belastede perioder, forudsat at takstdifferentieringen er begrundet i kommer­
cielle forhold og ikke strider mod ovennævnte principper. 
4. Fælles principper 
Der vil ved fastlæggelsen af harmoniserede brugsvilkår og takstprincipper i henhold til punkt 2 og 3 
blive taget behørigt hensyn til de gældende konkurrencebestemmelser i Traktaten. 
ONP-bestemmelserne udformes på en sådan måde, at de ikke begrænser tjenesteleverandørernes hand­
lefrihed eller teleselskabernes ansvar for, at nettet fungerer efter hensigten, og for, at kommunikations­
kanalerne er i upåklagelig stand. 
Medlemsstaterne skaber i overensstemmelse med fællesskabslovgivningen de rette betingelser for, at tele­
selskaberne bliver i stand til at opfylde de nye bestemmelser, ONP afføder.